CELEX: 32021R1218
Language: lv
Date: 2021-07-26 00:00:00
Title: Komisijas Īstenošanas regula (ES) 2021/1218 (2021. gada 26. jūlijs), ar ko groza Īstenošanas regulu (ES) Nr. 79/2012 attiecībā uz automātisku piekļuvi informācijai par importu, kas atbrīvots no PVN saskaņā ar “importa režīmu”, un attiecībā uz šādas informācijas uzglabāšanu

27.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 267/12
               
            
         KOMISIJAS ĪSTENOŠANAS REGULA (ES) 2021/1218
         (2021. gada 26. jūlijs),
         ar ko groza Īstenošanas regulu (ES) Nr. 79/2012 attiecībā uz automātisku piekļuvi informācijai par importu, kas atbrīvots no PVN saskaņā ar “importa režīmu”, un attiecībā uz šādas informācijas uzglabāšanu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 904/2010 (2010. gada 7. oktobris) par administratīvu sadarbību un krāpšanas apkarošanu pievienotās vērtības nodokļa jomā (1) un jo īpaši tās 17. panta 2. punktu,
         tā kā:
         
                     (1)
                  
                  
                     Regulas (ES) Nr. 904/2010 17. panta 1. punkta e) apakšpunkts, kas iekļauts ar Padomes Regulu (ES) 2017/2454 (2), tika ieviests, lai dalībvalstis varētu apmainīties ar informāciju par importa režīmu, kas paredzēts Padomes Direktīvas 2006/112/EK (3) XII sadaļas 6. nodaļas 4. iedaļā un ir piemērojams no 2021. gada 1. jūlija.
                  
               
                     (2)
                  
                  
                     Regulas (ES) Nr. 904/2010 17. panta 1. punkta e) apakšpunktā un 21. panta 1. punktā noteikts, ka dalībvalstīm ir jāuzglabā informācija par importu, kas atbrīvots no pievienotās vērtības nodokļa (PVN), ko tās savākušas saskaņā ar Direktīvas 2006/112/EK 143. panta 1. punkta ca) apakšpunktu, un jānodrošina citām dalībvalstīm automātiska piekļuve šai informācijai, lai palīdzētu dalībvalstīm konstatēt neatbilstības PVN ziņojumos un iespējamos krāpšanas gadījumus PVN jomā.
                  
               
                     (3)
                  
                  
                     Šādu informāciju par importu, kas atbrīvots no PVN, valstu muitas dienesti vāc saskaņā ar Eiropas Parlamenta un Padomes Regulu (ES) Nr. 952/2013 (4), un tā tiek nosūtīta Komisijai, izmantojot elektronisko sistēmu, kas minēta Komisijas Īstenošanas regulas (ES) 2015/2447 (5) 56. panta 1. punktā. Lai uzglabātu informāciju par importu, kas atbrīvots no PVN, un automātiski piekļūtu tai, kā tiek prasīts saskaņā ar Regulas (ES) Nr. 904/2010 17. panta 1. punkta e) apakšpunktu un 21. panta 1. punktu, efektivitātes apsvērumu dēļ būtu jāizmanto šī pati elektroniskā sistēma.
                  
               
                     (4)
                  
                  
                     Tehniskā kārtība par Regulas (ES) Nr. 904/2010 17. panta 1. punkta e) apakšpunktā minētās informācijas automātisko pieprasījumu ir noteikta Īstenošanas regulas (ES) 2015/2447 55. pantā. Īstenošanas regulas (ES) 2015/2447 55. panta 3. punktā ir paredzēts, ka valstu nodokļu iestādēm ir piekļuve apkopotiem datiem elektroniskajā sistēmā, kas minēta Īstenošanas regulas (ES) 2015/2447 56. panta 1. punktā.
                  
               
                     (5)
                  
                  
                     Komisijas Īstenošanas regulas (ES) Nr. 79/2012 (6) 5.a pantā ir precizēta tehniskā kārtība par Regulas (ES) Nr. 904/2010 17. panta 1. punkta f) apakšpunktā prasītās informācijas par importu, kas atbrīvots no PVN, uzglabāšanu un automātisku piekļuvi tai. Tāpēc būtu jāgroza Īstenošanas regulas (ES) Nr. 79/2012 5.a panta 1. punkts, lai precizētu tehnisko kārtību attiecībā uz Regulas (ES) Nr. 904/2010 17. panta 1. punkta e) apakšpunktā minēto informācijas automātisko pieprasījumu.
                  
               
                     (6)
                  
                  
                     Lai šo regulu varētu piemērot no tās pašas dienas, kad piemēro Regulu (ES) 2017/2454, ar kuru tika iekļauts Regulas (ES) Nr. 904/2010 17. panta 1. punkta e) apakšpunkts, šī regula būtu jāpiemēro no 2021. gada 1. jūlija.
                  
               
                     (7)
                  
                  
                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 79/2012 5.a panta 1. punktu aizstāj ar šādu:
            
               
                  “1.   Regulas (ES) Nr. 904/2010 17. panta 1. punkta e) un f) apakšpunktā minētās informācijas uzglabāšanu un automātisku piekļuvi šai informācijai veic, izmantojot Komisijas Īstenošanas regulas (ES) 2015/2447 (*1) 56. panta 1. punktā paredzēto elektronisko sistēmu.
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. jūlija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. jūlijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 268, 12.10.2010., 1. lpp.
         
         
            (2)  Padomes Regula (ES) 2017/2454 (2017. gada 5. decembris), ar ko groza Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (OV L 348, 29.12.2017., 1. lpp.).
         
            (3)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (4)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (5)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
         
            (6)  Komisijas Īstenošanas regula (ES) Nr. 79/2012 (2012. gada 31. janvāris), ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (OV L 29, 1.2.2012., 13. lpp.).